open-index/open-wikipedia-markdown huggingface dataset:
আদিত্য পঞ্চোলি

**আদিত্য পঞ্চোলি** (জন্ম: **নির্মল পঞ্চোলি**, ৪ জানুয়ারি ১৯৬৫) হলেন একজন ভারতীয় চলচ্চিত্র অভিনেতা, প্রযোজক ও নেপথ্য কণ্ঠশিল্পী। তিনি মূলত বলিউডের চলচ্চিত্রে কাজ করে থাকেন। তিনি প্রধান অভিনেতা হিসেবে তার কর্মজীবন শুরু করেন, তবে তিনি পার্শ্ব ও খল চরিত্রে অভিনয় করে অধিক সফলতা অর্জন করেন। *[[ইয়েস বস]]* (১৯৯৭) চলচ্চিত্রে অভিনয় করে তিনি শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কারের মনোনয়ন লাভ করেন।

পঞ্চোলির কর্মজীবন শুরু হয় নারি হিরা প্রযোজিত টেলিভিশন চলচ্চিত্রে অভিনয়ের মধ্য দিয়ে এবং পরে তিনি *সস্তি দুলহান মেঘনা দুলহা* (১৯৮৬) দিয়ে মূলধারার বলিউড চলচ্চিত্রে কাজ শুরু করেন। তিনি *মহা-সংগ্রাম* (১৯৯০) চলচ্চিত্র দিয়ে প্রথম আলোচনায় আসেন। ১৯৮০-এর দশকের শেষভাগে ও ১৯৯০-এর দশকের শুরুতে তিনি কর্মজীবনের শিখরে অবস্থান করেন। তিনি মূলত দ্বিতীয় প্রধান চরিত্রে অভিনয় করে সফলতা অর্জন করেন, কিন্তু তার একক প্রধান চরিত্রে কাজগুলো বক্স অফিসে সফলতা অর্জন করতে পারেনি।

## প্রারম্ভিক জীবন
আদিত্য পঞ্চোলি ১৯৬৫ সালের ৪ঠা জানুয়ারি এক আহির পরিবারে জন্মগ্রহণ করেন। তার পিতা রাজন পঞ্চোলি একজন চলচ্চিত্র নির্মাতা এবং মাতা অরুণা পঞ্চোলি। তার এক বোন ও দুই ভাই রয়েছে। তিনি জুহুর সেন্ট জোসেফ্‌স হাই স্কুলে পড়াশোন করেন।

১৯৮৬ সালে পঞ্চোলি অভিনেত্রী জরিনা ওয়াহাবকে বিয়ে করেন। তাদের দুই সন্তান রয়েছে, তারা হলেন সুরজ পঞ্চোলি (জ. ৯ নভেম্বর ১৯৯০) এবং সানা পঞ্চোলি। সুরজ ২০১৫ সালে *হিরো* চলচ্চিত্র দিয়ে বলিউডে অভিনেতা হিসেবে আত্মপ্রকাশ করেন।

## কর্মজীবন
১৯৯৪ সালে পঞ্চোলির মুক্তিপ্রাপ্ত একমাত্র চলচ্চিত্র ছিল সঞ্জয় গুপ্তের একাধিক তারকাসম্বলিত মারপিটধর্মী চলচ্চিত্র *অতিশ: ফিল দ্য ফায়ার*। এতে অন্যান্য অভিনয়শিল্পীরা ছিলেন সঞ্জয় দত্ত, রবীনা ট্যান্ডন, কারিশমা কাপুর ও অতুল অগ্নিহোত্রী। ছবিটি সে বছরের বক্স অফিসে অন্যতম সর্বোচ্চ আয়কারী চলচ্চিত্র।

পঞ্চোলি আজিজ মির্জার প্রণয়ধর্মী হাস্যরসাত্মক *[[ইয়েস বস]]* (১৯৯৭) চলচ্চিত্রে শাহরুখ খান ও জুহি চাওলা সাথে খলচরিত্রে অভিনয় করেন। এটি সে বছরের শীর্ষ আয়কারী চলচ্চিত্রের একটি। এই চলচ্চিত্রে তার কাজের জন্য তিনি শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কারের মনোনয়ন লাভ করেন। এরপর তিনি সাইফ আলি খান ও কাজলের সাথে *হামেশা* চলচ্চিত্রে খলচরিত্রে অভিনয় করেন। ছবিটি বক্স অফিসে ব্যর্থ হয়।

## বিতর্ক
২০১৯ সালে অভিনেত্রী কঙ্গনা রানাওয়াত পুলিশে অভিযোগ করে বলেন পঞ্চোলি ২০০৩ সাল থেকে দীর্ঘসময় বারংবার তাকে তাকে নেশাদ্রব্য প্রদান করে, ধর্ষণ করে, লাঞ্চিত করে এবং ভয় দেখিয়ে যৌনক্রিয়া করে। রানাওয়াত ইন্ডিয়া টিভির "আপ কি আদালত"-এর একটি সাক্ষাৎকারে বারংবার এইসব অভিযোগ আনেন এবং জনসম্মুখে ঘটা একটি ঘটনারও উল্লেখ করেন। এই ঘটনার প্রত্যক্ষদর্শীরা বলেন পঞ্চোলি রানাওয়াতে রিকশা থামিয়ে তার সাথে তার গাড়িতে যাওয়ার জন্য বাধ্য করে এবং তাকে থাপ্পড় মারেন। পঞ্চোলি নিজের পক্ষে বলেন এই অভিযোগ মিথ্যা এবং তার সাথে রানাওয়াতে সম্পর্কের মতই তুচ্ছ। তিনি বলেন রানাওয়াত তাকে আর্থিক ও মানসিকভাবে শোষণ করেছেন এবং অভিনেত্রী হিসেবে নিজের অবস্থান দৃঢ় করতে তার প্রভাব ব্যবহার করেছেন। এর আগেও পঞ্চোলি তার প্রাক্তন বান্ধবী পূজা বেদীর সাথে সম্পর্কের সময়ে পূজার বাড়ির ১৫ বছর বয়সী গৃহপরিচারিকাকে ধর্ষণের দায়ে অভিযুক্ত ছিলেন।

## তথ্যসূত্র

## বহিঃসংযোগ
* 

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:মুম্বইয়ের অভিনেতা
বিষয়শ্রেণী:গুজরাতি ব্যক্তি
আশুতোষ রানা

**আশুতোষ রানা রামনারায়ণ নিখরা** (জন্ম ১০ নভেম্বর ১৯৬৭), পেশাগতভাবে আশুতোষ রানা নামে পরিচিত, হলেন একজন ভারতীয় অভিনেতা। তিনি মারাঠি, তেলুগু, কন্নড়, তামিল ও হিন্দি ভাষার চলচ্চিত্রে অভিনয় করেন। এছাড়া তিনি ভারতীয় টেলিভিশন অনুষ্ঠানেও কাজ করে থাকেন। তিনি *[[দুশমন (১৯৯৮-এর চলচ্চিত্র)|দুশমন]]* (১৯৯৮) ও *[[সংঘর্ষ (১৯৯৯-এর চলচ্চিত্র)|সংঘর্ষ]]* (১৯৯৯) চলচ্চিত্রে অভিনয় করে টানা দুবার শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কার অর্জন করেন।

## প্রারম্ভিক জীবন
রানা ১৯৬৭ সালের ১০ই নভেম্বর মধ্যপ্রদেশ রাজ্যের নরসিংহপুর জেলার গাদারওয়ারায় জন্মগ্রহণ করেন। তার শৈশব কাটে গাদারওয়ারায় এবং সেখানে তিনি প্রাথমিক বিদ্যালয়ের পাঠ সমাপ্ত করেন। তিনি স্থানীয় রামলীলা নাটকে রাবণের চরিত্রে অভিনয় করতেন।

তিনি পরবর্তী কালে নতুন দিল্লির ন্যাশনাল স্কুল অব ড্রামায় অভিনয় বিষয়ে অধ্যয়ন করেন। তিনি পৃথ্বী থিয়েটারে মঞ্চগুরু সত্যদেব দুবের সাথে অনেক মঞ্চনাটকে কাজ করেছেন।

## কর্মজীবন
তিনি তনুজা চন্দ্রের *[[দুশমন (১৯৯৮-এর চলচ্চিত্র)|দুশমন]]* (১৯৯৮) চলচ্চিত্রে ঠাণ্ডা মাথার মনস্তাত্ত্বিক খুনির ভূমিকায় অভিনয় করেন। এটি ছিল তার প্রথম চলচ্চিত্র এবং এই কাজের মধ্য দিয়ে তিনি ভারত জুড়ে পরিচিতি লাভ করেন। এই কাজের জন্য তিনি শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কার অর্জন করেন। পরের বছর তিনি পুনরায় তনুজা পরিচালিত *[[সংঘর্ষ (১৯৯৯-এর চলচ্চিত্র)|সংঘর্ষ]]* (১৯৯৯) চলচ্চিত্রে অভিনয় করে শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কার অর্জন করেন। পরবর্তী কালে তাকে প্রায়ই মহেশ ভাটের রচিত ও প্রযোজিত চলচ্চিত্রে দেখা যায়, তন্মধ্যে রয়েছে *[[রাজ (২০০২-এর চলচ্চিত্র)|রাজ]]* ও *[[গুনাহ (২০০২-এর চলচ্চিত্র)|গুনাহ]]* (২০০২), *[[কলিযুগ (২০০৫-এর চলচ্চিত্র)|কলিযুগ]]* (২০০৫), *[[আওয়ারাপন]]* (২০০৭)।

তিনি করণ জোহর প্রযোজিত *[[হাম্পটি শর্মা কি দুলহনিয়া]]* (২০১৪) চলচ্চিত্রে আলিয়া ভাটের বাবার চরিত্রে অভিনয় করেন। ২০১৮ সালে তাকে *[[ধড়ক]]*, *মুল্‌ক্‌* ও *[[সিম্বা]]* চলচ্চিত্রে দেখা যায়। পরের বছর তিনি অভিষেক চোবের *[[সোনচিড়িয়া]]* ও তিগমাংশু ধুলিয়ার *মিলান টকিজ*-এ অভিনয় করেন।

## পুরস্কার

## তথ্যসূত্র

## বহিঃসংযোগ
* 

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:ভারতীয় মঞ্চ অভিনেতা
বিষয়শ্রেণী:কন্নড় চলচ্চিত্র অভিনেতা
বিষয়শ্রেণী:তামিল চলচ্চিত্র অভিনেতা
বিষয়শ্রেণী:তেলুগু চলচ্চিত্র অভিনেতা
বিষয়শ্রেণী:মারাঠি চলচ্চিত্র অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:মধ্যপ্রদেশের অভিনেতা
বিষয়শ্রেণী:শ্রেষ্ঠ খল অভিনয়শিল্পী বিভাগে ফিল্মফেয়ার পুরস্কার বিজয়ী
বিষয়শ্রেণী:শ্রেষ্ঠ খল অভিনয়শিল্পী বিভাগে জি সিনে পুরস্কার বিজয়ী
বিষয়শ্রেণী:শ্রেষ্ঠ খল অভিনয়শিল্পী বিভাগে স্ক্রিন পুরস্কার বিজয়ী
বিষয়শ্রেণী:রাষ্ট্রীয় নাট্য বিদ্যালয়ের প্রাক্তন শিক্ষার্থী
বিষয়শ্রেণী:জি সিনে পুরস্কার বিজয়ী
দর্শনা বণিক

**দর্শনা বণিক** (জন্ম: ১৫ আগস্ট ১৯৯৪) একজন ভারতীয় মডেল ও অভিনেত্রী। তিনি মূলত বাংলা  চলচ্চিত্র শিল্পের  কাজ করেন। তিনি মডেল হিসেবে কালার্স‌, ভোডাফোন, এবং বোরোলিন এর ব্র্যান্ড অ্যাম্বাসেডর হয়ে তার কর্মজীবন শুরু করেন।

## প্রাথমিক জীবন
দর্শনা ভারতের পশ্চিমবঙ্গে ১৯৯৪ সালে ১৫ আগস্ট একটি বাঙালি হিন্দু পরিবারে জন্মগ্রহণ করেন। কলকাতার বিধাননগর মিউনিসিপাল স্কুলে প্রাথমিক শিক্ষা লাভ করেন। এরপর তিনি পূর্ব কলকাতা গার্লস কলেজ থেকে স্নাতক ডিগ্রি এবং রবীন্দ্র ভারতী বিশ্ববিদ্যালয় থেকে স্নাতকোত্তর ডিগ্রি অর্জন করেছেন। তিনি শিক্ষার্থী অবস্থায় মডেলিং শুরু করেছিলেন।

২০২৩ সালের ১৫ ডিসেম্বর তিনি অভিনেতা সৌরভ দাসের সাথে বিবাহ বন্ধনে আবদ্ধ হন।

## কর্মজীবন
অর্ঘদীপ চট্টোপাধ্যায়ের পরিচালিত ছবি জোজোতে প্রথম অভিনয় করেন দর্শনা। এর পরেই অরিন্দম শীলের পরিচালনায় আসছে আবার শবরে অভিনয় করেন। তিনি শুধু বাংলা ছবিই নয় তেলুগু ছবি আতাগাল্লু-তে অভিনয় করেছেন। বাংলাদেশের শাকিব খানের সঙ্গে অন্তরাত্মা সিনেমায় মুখ্য চরিত্রে অভিনয় করেছেন। তার প্রথম মুক্তিপ্রাপ্ত বাংলাদেশী চলচ্চিত্র হলো দীপংকর দীপন পরিচালিত অপারেশন সুন্দরবন।

## চলচ্চিত্রের তালিকা

## ওয়েব ধারাবাহিক

### টিভি
* জি বাংলায় 'লকডাউন ডায়েরি: গল্প হলেও সত্যি' সিরিজের 'বিবাহবার্ষিকী' গল্পতে অভিনয় করেন। 

## সঙ্গীত ভিডিও

## তথ্যসূত্র

## বহিঃসংযোগ

* 
*    
*  

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কলকাতার অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:রবীন্দ্রভারতী বিশ্ববিদ্যালয়ের প্রাক্তন শিক্ষার্থী
ভদ্রক লোকসভা কেন্দ্র

**ভদ্রক লোকসভা কেন্দ্র**টি ওড়িশা রাজ্যের ২১ টি লোকসভা কেন্দ্রের একটি এবং ১৯৫১ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত এবং মোট ৭ টি বিধানসভা কেন্দ্র নিয়ে গঠিত। এই লোকসভা কেন্দ্রর সদর দফতর ভদ্রক শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল ওড়িয়া।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

## ইতিহাস
এই লোকসভা কেন্দ্রে ১৯৫১ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।

## বিধানসভা কেন্দ্রগুলি
লোকসভা কেন্দ্রটি ওড়িশা রাজ্যের ১৪৭ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ওড়িশা বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্র সর্বশেষ ২০১৯ সালে নির্বাচন অনুষ্ঠিত হয়।

; সরো বিধানসভা কেন্দ্র
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৪১ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
; শিমুলিয়া  বিধানসভা কেন্দ্র
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৪২ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
; ভান্ডারিপোখারি বিধানসভা কেন্দ্র
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৪৩ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
; ভদ্রক বিধানসভা কেন্দ্র
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৪৪ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
; বাসুদেবপুর বিধানসভা কেন্দ্র
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৪৫ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
; ধামনগর বিধানসভা কেন্দ্র
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৪৬ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
; চাঁদবালী বিধানসভা কেন্দ্র
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৪৭ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।

## বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও  প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন বিজেডি-এর মঞ্জু লতা মণ্ডল।

## ফলাফল
নিচের ছকে ২০১৯ সালের সাধারণ নির্বাচনে প্রাপ্ত ভোট সংখ্যার হিসাবে প্রথম ৩ জন প্রার্থীর নাম প্রদান করা হয়েছে। 

## আরও দেখুন
* ওড়িশার লোকসভা কেন্দ্রের তালিকা

## তথ্যসূত্র

## আরও পড়ুন
* Surjit S. Bhalla. *Citizen Raj: Indian Elections 1952-2019* (2019 https://www.amazon.in/Citizen-Raj-Indian-Elections-1952-2019/dp/9388689127 
* Prannoy Roy, Dorab R. Sopariwala . *he Verdict:Decoding India's Elections* (2019) https://penguin.co.in/book/uncategorized/the-verdict/
## বহিঃসংযোগ

* 
*ভারতে লোকসভা কেন্দ্রের তালিকা 
*লোকসভা নির্বাচনের ফলাফল সরাসরি ২০১৯ 
*লোকসভা নির্বাচন

বিষয়শ্রেণী:ওড়িশার লোকসভা কেন্দ্র
বিষয়শ্রেণী:ভদ্রক জেলা
বিষয়শ্রেণী:বালেশ্বর জেলা
চোকরি ভাষা

**চোকরি**, (চকুং, চকেশান্দান পূর্বাঞ্চলীয় আন্নামী নামেও পরিচিত) চ্যাজেস্যাং নাগাফ ফেক জেলার, নাগাল্যান্ড রাজ্যে ভারতবর্ষের একটি ভাষা।
নাগাল্যান্ডের সবচেয়ে গুরুত্বপূর্ণ চকরি গ্রামের চেসওয়েজুমী ও শনিযাত জেলার মণিপুরের কিছু অংশে রয়েছে। ১৯৯১ সালে, এটি আনুমানিক ছিল যে ২০,০০০ জন জাতীয়  চোকরি  ভাষী ছিল।

## স্বরবিজ্ঞান

## লিপি
চোকি ভাষা লিখতে অত্যধিক পরিমাণে লাতিন লিপি ব্যবহার করা হয়।

## তথ্যসূত্র

বিষয়শ্রেণী:ভারতের বিপন্ন ভাষা
নাম্বি নারায়ণন

**এস. নাম্বি নারায়ণন** (ইংরেজি: S. Nambi Narayanan; জন্ম: ১২ ডিসেম্বর, ১৯৪১) একজন ভারতীয় বিজ্ঞানী ও মহাকাশ প্রকৌশলী। ভারতীয় মহাকাশ গবেষণা সংস্থা তে  জ্যেষ্ঠ প্ৰাধিকারি হিসেবে ক্ৰায়জেনিক্স বিভাগের দায়িত্বতে ছিলেন। ১৯৯৪ সালে মিথ্যে ইসরো চর-কাণ্ডে তাকে অভিযুক্ত এবং গ্ৰেপ্তার করা হয়েছিল। তাঁর প্রাকাশিত বই ‘রেডি টু ফ্লাই’-এ ২৪ বছরের পুরনো সেই ঘটনা নতুন করে তুলে ধরেছেন নারায়ণন ও সাংবাদিক অরুণ রাম। ১৯৯৬ সালে সিবিআই তাকে তার বিরুদ্ধে থাকা অভিযোগ থেকে অব্যাহতি দেয়। ১৯৯৮ সালে  ভারতের সর্বোচ্চ ন্যায়ালয় তাকে দোষী নয় বলে ঘোষণা করে।  গুপ্তচর সন্দেহে ধৃত নারায়ণনকে ৫০ লক্ষ টাকা ক্ষতিপূরণ দেওয়ার নির্দেশ দিয়েছে সুপ্রিম কোর্ট। ২০১৯ সালে তাকে ভারতের তৃতীয় সৰ্বোচ্চ বেসামরিক পুরস্কার পদ্মভূষণ প্ৰদান করা হয়।

## তথ্যসূত্ৰ

## বহিঃসংযোগ
* Most detail of false ISRO Spy case.
* National Interest: The ISRO Spy Case Test- Sekar Gupta
* How India's cryogenic programme was wrecked

বিষয়শ্রেণী:১৯৪১-এ জন্ম
বিষয়শ্রেণী:ভারতীয় মহাকাশ গবেষণা সংস্থার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:ভারতীয় মহাকাশ প্রকৌশলী
বিষয়শ্রেণী:২০শ শতাব্দীর ভারতীয় প্রকৌশলী
বিষয়শ্রেণী:ভারতীয় রাসায়নিক প্রকৌশলী
বিষয়শ্রেণী:কন্যাকুমারী জেলার ব্যক্তি
বিষয়শ্রেণী:কেরালার বিজ্ঞানী
বিষয়শ্রেণী:বিজ্ঞান ও প্রকৌশলে পদ্মভূষণ প্রাপক
বিষয়শ্রেণী:ভারতীয় বিজ্ঞানী
বিষয়শ্রেণী:পদ্মভূষণ বিজয়ী
বিষয়শ্রেণী:ভারতীয় প্রকৌশলী
বিষয়শ্রেণী:ভারতের বন্দী ও আটক
মোহাম্মদ আব্দুর রব (অধ্যাপক)

**অধ্যাপক আব্দুর রব ** হলেন ব্যবস্থাপনা পরিচালক এবং প্রত্যয়িত ব্যবস্থাপনা পরামর্শদাতা৷ বর্তমানে, তিনি ইন্টারন্যাশনাল ইউনিভার্সিটি অব বিজনেস এগ্রিকালচার অ্যান্ড টেকনোলজির উপাচার্য৷ তিনি তার বিশেষত্বের অঞ্চলে কৌশলগত ব্যবস্থাপনা এবং উদ্যোক্তা। পাঠ্যক্রমিক নকশা, শিক্ষাগত মানের আশ্বাস এবং স্বীকৃতি, অনুষদ উন্নয়নে তিনি বিশেষভাবে  প্রশিক্ষিত।

তার ৪০ বছরের অস্নাতক শিক্ষকতার অভিজ্ঞতা আছে, ব্যবসা বিদ্যালয়ে স্নাতক এবং পেশাদার পর্যায়ে৷ তিনি প্রশিক্ষক হিসাবে অনেক নির্বাহী উন্নয়ন কর্মসূচী এবং প্রশিক্ষকদের প্রশিক্ষণ কর্মসূচীতে অনেক সেবা দিয়েছেন। তিনি মুম্বাই, দিল্লি ও ঢাকায় আন্তর্জাতিক প্রশিক্ষণ কর্মসূচিতে একজন  অনুষদ ছিলেন৷  তিনি আইবিএ তে একজন ব্যবস্থাপনা অধ্যাপক ছিলেন, তিনি ঢাকা বিশ্ববিদ্যালয়ে ৩০ বছরের বেশি থাকেন এবং এখানে ৩ বছর পরিচালক হিসাবে কাজ করেন। তিনি ব্রিটেন্ট স্কুল এবং ডেনরি সাউথ ইউনিভার্সিটির ব্যবস্থাপনা অধ্যাপক ছিলেন৷ তিনি ম্যানেজমেন্ট ডেভলপমেন্ট ইন্সটিটিউট ইন সাউথ এশিয়া (এএমআইএসএ)তে সহ-সভাপতি ও তিন বছর পরে সভাপতি হিসাবে সেবা দিয়েছেন৷ তিনি স্বীকৃতি পরিষদের  এবং ব্যবসার স্কুলের জন্য দক্ষিণ এশীয় মানের সিস্টেম (এসএকিউএস) এর স্বীকৃতি পুরস্কার কমিটির সদস্য। তিনি ইনস্টিটিউট অফ ম্যানেজমেন্ট কনসালটেন্টস, বাংলাদেশ (আইএমসিবি) এর একজন সহকর্মী ছিলেন এবং ২০১০-১২ সালে তিনি চেয়ারম্যান ছিলেন। তিনি বেলগ্রেড বিশ্ববিদ্যালয় থেকে ডক্টরেট ডিগ্রি পান, ইন্ডিয়ানা বিশ্ববিদ্যালয় থেকে এমবিএ পান, ইউএসএ এবং এম.কম ও বি.কম (অনার্স) করেন ঢাকা বিশ্ববিদ্যালয় থেকে৷ তিনি অস্ট্রেলিয়ার একটি প্রত্যয়িত ব্যবস্থাপনা পরামর্শদাতা (সিএমসি)।

## তথ্যসূত্র
 
 

বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:মুরারিচাঁদ কলেজের প্রাক্তন শিক্ষার্থী
বিষয়শ্রেণী:বাংলাদেশী শিক্ষায়তনিক
হাবেরী লোকসভা কেন্দ্র

**হাবেরী লোকসভা কেন্দ্র**টি কর্ণাটক রাজ্যের ২৮ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল কন্নড়। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৫৫৮,৭৪৯ জন৷

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি কর্ণাটকের উত্তরাংশ বাদে সমগ্র হাবেরী জেলার এবং গদগ জেলার দক্ষিণ ও পশ্চিম দিকে অবস্থিত বিধানসভা কেন্দ্রগুলি নিয়ে গঠিত৷

## ইতিহাস
হাবেরী লোকসভা কেন্দ্রে ২০০৯ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। এর পূর্বে ১৯৫১ থেকে ১৯৫৭ সাল অবধি এটি মাদ্রাজ রাজ্য, ১৯৫৭ থেকে ১৯৭৭ অবধি এটি মহীশূর রাজ্য ও এর পরে ২০০৯ অবধি এটি কর্ণাটক রাজ্যের ধারওয়াড় লোকসভা কেন্দ্রের অংশীভূত ছিলো

## বিধানসভা কেন্দ্র গুলি
লোকসভা কেন্দ্রটি কর্ণাটক রাজ্যের ২২৪ টি বিধানসভা কেন্দ্রের মধ্যে ৮ টি  বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কর্ণাটকের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের দুটি বিধানসভা কেন্দ্র (শিরহাটি, হাবেরী) তফসিলী জাতিদের জন্য সংরক্ষিত।

; শিরহাটি বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৬৫ নং বিধানসভা কেন্দ্র৷ এটি গদগ জেলায় অবস্থিত৷ এটি তপসিলী জাতিদের জন্য সংরক্ষিত আসন৷
; গদগ বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৬৬ নং বিধানসভা কেন্দ্র৷ এটি গদগ জেলায় অবস্থিত৷ এটি একটি অসংরক্ষিত আসন।
; রোন বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৬৭ নং বিধানসভা কেন্দ্র৷ এটি গদগ জেলায় অবস্থিত৷ এটি একটি অসংরক্ষিত আসন৷
; হাঙ্গল বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৮২ নং বিধানসভা কেন্দ্র। এটি হাবেরী জেলায় অবস্থিত৷ এটি একটি অসংরক্ষিত আসন৷
; হাবেরী বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৮৪ নং বিধানসভা কেন্দ্র। এটি হাবেরী জেলায় অবস্থিত৷ এটি তপসিলী জাতিদের জন্য সংরক্ষিত আসন৷
; বেয়াদগি বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৮৫ নং বিধানসভা কেন্দ্র। এটি একটি অসংরক্ষিত আসন। এটি হাবেরী জেলায় অবস্থিত৷
; হীরেকেরুর বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৮৬ নং বিধানসভা কেন্দ্র। এটি একটি অসংরক্ষিত আসন। এটি হাবেরী জেলায় অবস্থিত৷
; রাণীবেন্নুর বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৮৭ নং বিধানসভা কেন্দ্র। এটি একটি অসংরক্ষিত আসন। এটি হাবেরী জেলায় অবস্থিত৷

## তথ্যসূত্র

বিষয়শ্রেণী:কর্ণাটকের লোকসভা কেন্দ্র
বিষয়শ্রেণী:হাবেরী জেলা
জাসবির সিং

**জাসবির সিং** ( – ২৭ ডিসেম্বর ২০১৯) ভারতের পাঞ্জাবের একজন রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি পাঞ্জাব বিধানসভার একজন বিধায়ক ছিলেন। এছাড়া, পাঞ্জাব সরকারের একজন মন্ত্রী হিসেবেও দায়িত্ব পালন করেছেন তিনি।

## জীবনী
জাসবির সিং ১৯৯২ সালে সানগ্রুর বিধানসভা কেন্দ্র থেকে পাঞ্জাব বিধানসভার বিধায়ক হিসেবে নির্বাচিত হয়েছিলেন।  এরপর, ১৯৯২ সালে তিনি পাঞ্জাব সরকারের একজন মন্ত্রী হিসেবে দায়িত্ব পালন করেছিলেন তিনি।
জাসবির সিং ২০১৯ সালের ২৭ ডিসেম্বর ৭৮ বছর বয়সে হৃদরোগে আক্রান্ত হয়ে প্রয়াত হন।

## তথ্যসূত্র

বিষয়শ্রেণী:১৯৪০-এর দশকে জন্ম
বিষয়শ্রেণী:২০১৯-এ মৃত্যু
বিষয়শ্রেণী:ভারতীয় জাতীয় কংগ্রেসের রাজনীতিবিদ
বিষয়শ্রেণী:পাঞ্জাব, ভারতের ভারতীয় জাতীয় কংগ্রেসের রাজনীতিবিদ
বিষয়শ্রেণী:পাঞ্জাব (ভারত) বিধানসভার সদস্য ১৯৯২-১৯৯৭
বিষয়শ্রেণী:পাঞ্জাব, ভারতের রাজ্য মন্ত্রিপরিষদের মন্ত্রী
বেল্লারি লোকসভা কেন্দ্র

**বেল্লারি লোকসভা কেন্দ্র**টি কর্ণাটক রাজ্যের ২৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী উপজাতিদের জন্য সংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল কন্নড়। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৪৮৭,৯৪৫ জন৷

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি কর্ণাটকের সমগ্র বেল্লারি জেলার উত্তর দিকে কিছু অংশ বাদে জেলাটিতে অবস্থিত বাকী বিধানসভা কেন্দ্রগুলি নিয়ে গঠিত৷

## ইতিহাস
বেল্লারি লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫১ থেকে ১৯৫৭ সাল অবধি এটি মাদ্রাজ রাজ্য, ১৯৫৭ থেকে ১৯৭৭ অবধি এটি মহীশূর রাজ্য ও এর পরে এটি কর্ণাটক রাজ্যের অংশীভূত হয়৷

## বিধানসভা কেন্দ্র গুলি
লোকসভা কেন্দ্রটি কর্ণাটক রাজ্যের ২২৪ টি বিধানসভা কেন্দ্রের মধ্যে ৮ টি  বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কর্ণাটকের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতঃপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের দুটি বিধানসভা কেন্দ্র (হড়গলি, হগরিবোম্মানহাল্লি) তফসিলী জাতি ও চারটি বিধানসভা কেন্দ্র (কাম্পিলি, বেল্লারি, সণ্ডুর, কুড়লিগি) তফসিলী উপজাতিদের জন্য সংরক্ষিত।

; হড়গলি বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৮৮ নং বিধানসভা কেন্দ্র৷ এটি বেল্লারি জেলায় অবস্থিত৷ এটি তপসিলী জাতিদের জন্য সংরক্ষিত আসন৷
; হগরিবোম্মানহাল্লি বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৮৯ নং বিধানসভা কেন্দ্র৷ এটি বেল্লারি জেলায় অবস্থিত৷ এটি তপসিলী জাতিদের জন্য সংরক্ষিত আসন।
; বিজয়নগর বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৯০ নং বিধানসভা কেন্দ্র৷ এটি বেল্লারি জেলায় অবস্থিত৷ এটি একটি অসংরক্ষিত আসন৷
; কাম্পিলি বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৯১ নং বিধানসভা কেন্দ্র। এটি বেল্লারি জেলায় অবস্থিত৷ এটি তপসিলী উপজাতিদের জন্য সংরক্ষিত আসন৷
; বেল্লারি গ্রামীণ বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৯৩ নং বিধানসভা কেন্দ্র। এটি বেল্লারি জেলায় অবস্থিত৷ এটি তপসিলী উপজাতিদের জন্য সংরক্ষিত আসন৷
; বেল্লারি নগর বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৯৪ নং বিধানসভা কেন্দ্র। এটি তপসিলী জাতিদের জন্য সংরক্ষিত আসন। এটি বেল্লারি জেলায় অবস্থিত৷
; সণ্ডুর বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৯৫ নং বিধানসভা কেন্দ্র। এটি তপসিলী উপজাতিদের জন্য সংরক্ষিত আসন। এটি বেল্লারি জেলায় অবস্থিত৷
; কুড়লিগি বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ৯৬ নং বিধানসভা কেন্দ্র। এটি তপসিলী উপজাতিদের জন্য সংরক্ষিত আসন। এটি বেল্লারি জেলায় অবস্থিত৷

## তথ্যসূত্র

বিষয়শ্রেণী:কর্ণাটকের লোকসভা কেন্দ্র
বিষয়শ্রেণী:বেল্লারী জেলা
সুদীপ্ত-হেরম্যান

**সুদীপ্ত-হেরম্যান** হলেন সাহিত্যিক হিমাদ্রিকিশোর দাশগুপ্ত সৃষ্ট বাংলা সাহিত্যের কাল্পনিক চরিত্রজুটি। পৃথিবীর নানান প্রান্তে বাঙালি যুবক সুদীপ্ত আর জার্মান প্রাণীবিদ হেরম্যান দুই বন্ধু খুঁজে বেড়ান বিভিন্ন প্রাগৈতিহাসিক প্রাণী এবং লোককথা ও উপকথায় উল্লিখিত প্রাণীদের। আর এই কাজ করতে গিয়েই তাঁরা বিভিন্ন বিপদের সম্মুখীন হয়ে থাকেন।
## চরিত্রচিত্রণ
অ্যাডভেঞ্চারপ্রেমী বাঙালি যুবক সুদীপ্ত আর জার্মান ক্রিপ্টোজ্যুলজিস্ট হেরম্যানের প্রথম পরিচয় হয় নেপাল-হিমালয়ে বেড়াতে গিয়ে এবং ঘটনাচক্রে তাঁরা ইয়েতির সন্ধান করতে গিয়ে সেখানে নানা বিপদের সম্মুখীন হন। এরপর পৃথিবীর বিভিন্ন প্রান্তে তাঁরা দুইজন বিভিন্ন *ক্রিপটিড*-এর সন্ধানে অভিযান শুরু করেন এবং সেইসব দুঃসাহসিক অভিযানের কাহিনীই হিমাদ্রিকিশোর দাশগুপ্তের কলমে জীবন্ত হয়ে উঠেছে। কখনও বুরুন্ডিতে সবুজ মানুষ, কখনও সুন্দাদ্বীপমালায় সোনার ড্রাগন, কখনও ইজিপ্ট নগরীতে সিংহ-মানুষ, কখনও কোস্টারিকার রক্তচোষা বাদুড় আবার কখনওবা অস্ট্রেলিয়ার সমুদ্রের গভীরে দানব অক্টোপাসের খোঁজে পাড়ি জমান তাঁরা দুজন। এবং প্রতিটি ক্ষেত্রেই তাঁরা নানা বিপদের মধ্যে পড়েন কিন্তু ভাগ্য এবং অদম্য ইচ্ছাশক্তির জোরে শেষমেশ সব বিপদ কাটিয়ে বেরিয়ে আসেন। দুজন অসমবয়সী বন্ধু কারণ হেরম্যানের বয়স প্রায় পঞ্চাশ। এই জুটির অভিযান এখনও প্রকাশিত হচ্ছে।

## কাহিনীর তালিকা
আনন্দমেলা, শুকতারা, সন্দেশ, মাসিক বসুমতী, শারদীয়া মায়াকানন প্রভৃতি পত্রিকায় সুদীপ্ত ও হেরম্যানের অ্যাডভেঞ্চারগুলি প্রকাশিত হয়। এছাড়া পত্রভারতী,আনন্দ পাবলিশার্স,দে'জ পাবলিশিং প্রভৃতি প্রকাশনী এই সিরিজের কাহিনীগুলি গ্রন্থাকারে প্রকাশ করেছে। উল্লেখ্য, এই সিরিজের নতুন কাহিনী বর্তমানেও বের হয়ে চলেছে। এখানে সুদীপ্ত ও হেরম্যান সিরিজভুক্ত উপন্যাসগুলির একটি তালিকা দেওয়া হল-

* সুন্দাদ্বীপের সোনার ড্রাগন (সিরিজের প্রথম প্রকাশিত উপন্যাস)
* বুরুন্ডির সবুজ মানুষ
* বরফদেশের ছায়ামানুষ
* শেবা মন্দিরের সিংহ মানুষ
* অক্টোপাসের লাল মুক্তো
* আহুল
* বিছে মানুষের দাঁড়া
* কোস্টারিকার রক্তচোষা
* কূর্ম দেবতার কামড়
* ম্যামথের খোঁজে
* মালয় বনের আতঙ্ক
* মাদাগাস্কারের রাক্ষুসে গাছ
* মৎস্যকন্যার খোঁজে
* ভুতুড়ে গাছের জঙ্গলে 
* গুরুর দেবতার গুপ্তধন
* ইউনিকর্নের সোনার সিং
* মরুদ্যানে শয়তান
* মৃত্যুর সঙ্গে হাঁটা
* হারিয়ে গেলেন হেরম্যান! 

## গ্রন্থতালিকা
সুদীপ্ত ও হেরম্যানের অ্যাডভেঞ্চারগুলি একত্রে সংকলিত হয়ে অ্যাডভেঞ্চার সমগ্র নামে প্রকাশ হয়েছে দেজ পাবলিশিং থেকে। এখনও পর্যন্ত দুটি খন্ড প্রকাশ হয়েছে।

* অ্যাডভেঞ্চার সমগ্র ১
* অ্যাডভেঞ্চার সমগ্র ২
* অ্যাডভেঞ্চার সমগ্র ৩ ( 2টি উপন্যাস)
* অ্যাডভেঞ্চার সমগ্র ৪ ( ২ টি উপন্যাস )

## তথ্যসূত্র

বিষয়শ্রেণী:কাল্পনিক বাঙালি ব্যক্তি
বিষয়শ্রেণী:কল্পকাহিনীর চরিত্র
জাতীয় সড়ক ৬ (ভারত)

**জাতীয় সড়ক ৬** ( এনএইচ ৬), ভারতের একটি উত্তর-দক্ষিণ জাতীয় সড়ক, যা জোরাবাত থেকে শুরু হয়ে জোখওঠারয় শেষ হয়, মহাসড়কটি মেঘালয়, আসাম ও মিজোরাম রাজ্যগুলির মধ্য দিয়ে যায়। এনএইচ -৬ স্থাপন এবং রক্ষণাবেক্ষণ করা হয় সড়ক পরিবহন ও মহাসড়ক মন্ত্রক (মোআরটিএইচ) দ্বারা। এই জাতীয় সড়ক দ্বারা ভারতের সঙ্গে মায়ানমাররে বাণিজ্য পরিচালিত হয়।
## সড়কের বিবরণ
জাতীয় সড়ক ৬ ভারতের সাতটি রাজ্যকে উত্তর- দক্ষিণ দিক দিয়ে অতিক্রম করে। 
### মেঘালয়

সড়কটি মেঘালয় রাজ্যের রী ভোঈ জেলা জোরাবাত থেকে শুরু হয়। এর পর সড়কটি রাজ্যের মোট ৪ টি জেলার মধ্য দিয়ে অগ্রসর হয়, এই জেলাগুলি হল - রি-ভোই, পূর্ব খাসি পাহাড় জেলা, পশ্চিম জৈন্তিয়া পাহাড় জেলা ও পূর্ব জৈন্তিয়া পাহাড় জেলা। জাতীয় সড়ক ৬ মেঘালয় রাজ্য  অতিক্রম করে আসাম রাজ্যে প্রবেশ করে। এই জাতীয় সড়কটি মেঘালয় রাজ্যের বেশ কিছু শহরের মধ্য দিয়ে অগ্রসর হয়েছে, এই শহরগুলি হল- জোরাবাত, শিলং,  জাওয়াই।
## তথ্যসূত্র

বিষয়শ্রেণী:ভারতের জাতীয় সড়ক
বিষয়শ্রেণী:আসামের জাতীয় সড়ক
রাষ্ট্ৰীয় অনুসন্ধান সংস্থা

**রাষ্ট্ৰীয় অনুসন্ধান সংস্থা** ( **এনআইএ)** বা **নিয়া** ভারত সরকার দ্বা‌রা স্থাপিত ভারতে সন্ত্ৰাসবাদের বিরুদ্ধে অনুসন্ধান করা কেন্দ্ৰীয় সংস্থা। এটি কেন্দ্ৰীয় সন্ত্ৰাসবাদ বিরোধী আইন প্ৰণয়ন সংস্থা হিসেবে কাজ করে। রাজ্যসমূহের  বিশেষ অনুমতি না নিয়েই রাষ্ট্ৰীয় অনুসন্ধান সংস্থা সন্ত্ৰাসবাদ বিরোধী কাৰ্যকলাপ চালাতে পারে। ২০০৮ সালের ৩১শে ডিসেম্বর সংসদে গৃহীত হওয়া রাষ্ট্ৰীয় *অনুসন্ধান সংস্থা বিধি ২০০৮*  অনুসারে এর প্ৰতিষ্ঠা করা হয়েছিল।

২০০৮ সালে মুম্বাইয়ে সন্ত্ৰাসবাদীদের আক্ৰমণের ঠিক পরেই ভারত এক স্বতন্ত্ৰ সন্ত্ৰাসবাদ বিরোধী অনুসন্ধান সংস্থার অভাব অনুভব করে। এজন্য রাষ্ট্ৰীয় অনুসন্ধান সংস্থা স্থাপন করা হয়েছিল। এর দণ্ডাজ্ঞার হার অতি উচ্চ এবং বৰ্তমানে এই হার ৯৫%। পঞ্জিভূত করা ১৮৫টির  মধ্যে  ১৬৭টিকে দোষী সাব্যস্ত করা হয়েছে।
alt=|থাম্ব|251x251পিক্সেল|নতুন দিল্লীতে অবস্থিত রাষ্ট্ৰীয় অনুসন্ধান সংস্থার মুখ্য কাৰ্যালয়
রাধা বিনোদ রাজু এর প্ৰথম সঞ্চালক প্ৰধান ছিলেন। বৰ্তমান ভারতীয় পুলিশ সেবা অফিসার যোগেশ চান্দের মোদী এর সঞ্চালক প্ৰধান। তিনি ২০১৭ সালের সেপ্টেম্বর মাস থেকে এই পদে অধিষ্ঠিত আছেন।

## তথ্যসূত্র

## বহিঃসংযোগ

* 
* রাষ্ট্ৰীয় অনুসন্ধান সংস্থা বিধি ২০০৮

বিষয়শ্রেণী:ভারতের সরকারি সংস্থা
বিষয়শ্রেণী:২০০৯-এ দিল্লিতে প্রতিষ্ঠিত
বিষয়শ্রেণী:ভারতের গোয়েন্দা সংস্থা
বিষয়শ্রেণী:২০০৯-এ প্রতিষ্ঠিত সরকারি সংস্থা
বিষয়শ্রেণী:স্বরাষ্ট্র মন্ত্রক (ভারত)
কোরাপুট লোকসভা কেন্দ্র

**কোরাপুট লোকসভা কেন্দ্র**টি ওড়িশা রাজ্যের ২১ টি লোকসভা কেন্দ্রের একটি এবং ১৯৫৭ সালের লোকসভা কেন্দ্রটি প্রতিষ্ঠিত হয়।  এই কেন্দ্রটি তফসিলী উপজাতিদের জন্য সংরক্ষিত এবং মোট ৭ টি বিধানসভা কেন্দ্র নিয়ে গঠিত। এই লোকসভা কেন্দ্রর সদর দফতর কোরাপুট শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল ওড়িয়া।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

## ইতিহাস
এই লোকসভা কেন্দ্রে ১৯৫৭ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।

## বিধানসভা কেন্দ্রগুলি
লোকসভা কেন্দ্রটি ওড়িশা রাজ্যের ১৪৭ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ওড়িশা বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্র সর্বশেষ ২০১৯ সালে নির্বাচন অনুষ্ঠিত হয়।

; গুনুপুর বিধানসভা কেন্দ্র
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৩৮ নং বিধানসভা কেন্দ্রের।  এই কেন্দ্রটি তফসিলী উপজাতিদের জন্য সংরক্ষিত।
; বিসাম-কটক  বিধানসভা কেন্দ্র
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৩৯ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
; রায়গাদা বিধানসভা কেন্দ্র
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৪০ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
;  লক্ষ্মীপুর  বিধানসভা কেন্দ্র
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৪১ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
;জয়পুর বিধানসভা কেন্দ্র
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৪৩  নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
; পোত্তাঙ্গী  বিধানসভা কেন্দ্র
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৪৪ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
; কোরাপুট  বিধানসভা কেন্দ্র
এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১৪৫ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।

## বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও  প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জাতীয় কংগ্রেস-এর সপ্তগিরি শঙ্কর উলাকা।

## ফলাফল
নিচের ছকে ২০১৯ সালের সাধারণ নির্বাচনে প্রাপ্ত ভোট সংখ্যার হিসাবে প্রথম ৩ জন প্রার্থীর নাম প্রদান করা হয়েছে। 

## আরও দেখুন
* ওড়িশার লোকসভা কেন্দ্রের তালিকা

## তথ্যসূত্র

## আরও পড়ুন
* Surjit S. Bhalla. *Citizen Raj: Indian Elections 1952-2019* (2019 https://www.amazon.in/Citizen-Raj-Indian-Elections-1952-2019/dp/9388689127 
* Prannoy Roy, Dorab R. Sopariwala . *he Verdict:Decoding India's Elections* (2019) https://penguin.co.in/book/uncategorized/the-verdict/
## বহিঃসংযোগ

* 
*ভারতে লোকসভা কেন্দ্রের তালিকা 
*লোকসভা নির্বাচনের ফলাফল সরাসরি ২০১৯ 
*লোকসভা নির্বাচন

বিষয়শ্রেণী:ওড়িশার লোকসভা কেন্দ্র
বিষয়শ্রেণী:কোরাপুট জেলা
বিষয়শ্রেণী:রায়গড়া জেলা
কৰ্মচারী চয়ন আয়োগ

থাম্ব
**কৰ্মচারী চয়ন আয়োগ** বা **এসএসসি** ভারত সরকার এর অধীনস্থ বিভিন্ন মন্ত্ৰণালয় ও বিভাগের কৰ্মচারী দিয়ে ভৰ্তি করা এক সংস্থা।এটি ভারত সরকারের কৰ্মচারী, জন অভিযোগ ও পেনসন মন্ত্ৰণালয়ের অধীন।
এর একজন অধ্যক্ষ, দুজন সদস্য ও একজন সচিব তথা পরীক্ষা নিয়ন্ত্ৰক আছে।এর অধ্যক্ষের পদ ভারত সরকারের অতিরিক্ত সচিবের সমপৰ্যায়ের।

১৯৬৭-৬৮ সালে লোকসভার অনুমান সমিতিতে এর ৪৭তম খতিয়ানে নিম্ন পৰ্যায়ের চাকরিতে ভৰ্তির জন্য  কৰ্মচারী চয়ন করতে আয়োগ প্ৰতিষ্ঠা করার অনুমোদন দেয়া হয়েছিল। তারপর ১৯৭৫ সালের ৪ নভেম্বর  ভারত সরকার কৰ্মচারী ও প্ৰশাসনিক সংস্কার বিভাগের অধীনস্থ সেবা আয়োগ গঠন করেছিল। 
১৯৭৭ সালের ২৬ সেপ্টেম্বর  এর নাম অধস্তন পরিষেবা কমিশন রাখা হয়।  ২১ মে ১৯৯৯ সালে কৰ্মচারী, জন অভিযোগ ও পেনসন মন্ত্ৰণালয় এর কাৰ্যকলাপ সমূহ পুন নিৰ্ধারণ করে। কৰ্মচারী চয়ন আয়োগের নতুন সংবিধান ও কাৰ্যকলাপ ১৯৯৯ সালের ১ জুন আরম্ভ হয়।

এর মুখ্য কাৰ্যালয় নতুন দিল্লীতে অবস্থিত। বৰ্তমানে এর অধ্যক্ষ ভারতীয় প্ৰশাসনিক সেবার অফিসার অসীম খুরানা।

## তথ্য উৎস

## বহিঃসংযোগ
* 
*স্টাফ সিলেকশন কমিশন নতুন উচ্চতায়

বিষয়শ্রেণী:ভারতের সরকারি সংস্থা
বিষয়শ্রেণী:১৯৭৫-এ প্রতিষ্ঠিত সরকারি সংস্থা
বিষয়শ্রেণী:ভারতের কর্মসংস্থান সংস্থা
বিষয়শ্রেণী:১৯৭৫-এ দিল্লিতে প্রতিষ্ঠিত
তানজিল আলম

**তানজিল আলম** (জন্ম ২১ জানুয়ারি) হলেন বাংলাদেশের একজন পেশাদার নৃত্যশিল্পী এবং নৃত্য পরিকল্পনাকার৷   তিনি ২০০৯ সালে আমার প্রাণের প্রিয়া চলচ্চিত্রের জন্য বাংলাদেশ জাতীয় চলচ্চিত্র পুরস্কার অর্জন করেন। 

## কর্মজীবন
মঞ্চ, চলচ্চিত্র এবং টেলিভিশনের একাধিক পারফরম্যান্সকারী তানজিলের কর্মজীবন একজন নর্তক হিসাবে শুরু হয় ১৯৯৬ সালে। তিনি ১৯৯৯ সালে সুমন রহমান, ইফতি আহমেদ ও ওলি আদনানের সাথে ঈগল নৃত্য দল গঠন করেন। ২০০৮ সাল থেকে তিনি সক্রিয়ভাবে কোম্পানির ব্যানারের অধীনে নৃত্যশিল্পী হিসেবে কাজ করেন৷ তিনি বিভিন্ন সঙ্গীত ভিডিও এবং চলচ্চিত্রে নৃত্য পরিচালনা করেছেন, যেমন চুম্মা (গান), লাল লিপস্টিক 

## ব্যক্তিগত জীবন
১৩ই জুন ২০১৫ বিবাহ করেন সাদিয়া ইসলাম লামিয়াকে।

## চলচ্চিত্রসমূহ
* *[[আমার প্রাণের প্রিয়া]]* (২০০৯)

## পুরস্কার
২০০৯ সালে শ্রেষ্ঠ নৃত্য পরিচালক বিভাগে জাতীয় চলচ্চিত্র পুরস্কার (বাংলাদেশ) পান।

## তথ্যসূত্র

## বহিঃসংযোগ
*

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নৃত্য পরিচালক
বিষয়শ্রেণী:ঢাকার ব্যক্তি
বিষয়শ্রেণী:বাংলাদেশী নর্তক
বিষয়শ্রেণী:শ্রেষ্ঠ নৃত্য পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাংলাদেশী নৃত্যশিল্পী
২০০৬ সালের পশ্চিমবঙ্গ ট্রেন বিস্ফোরণ

**২০০৬ সালের [[পশ্চিমবঙ্গ]] ট্রেন বিপর্যয়টি** ভারতের পশ্চিমবঙ্গ রাজ্যের প্রত্যন্ত অঞ্চলে ট্রেন চলাকালীন ২০০৬ সালের ২০ নভেম্বর ঘটেছিল। নিউ জলপাইগুড়ি এবং হলদিবাড়ির মধ্যবর্তী ট্রেনটিতে মারাত্মক সন্দেহভাজন সন্ত্রাসী বিস্ফোরণ হয়েছিল। স্বরাষ্ট্রসচিব প্রসাদ রঞ্জন রায় বলেছেন, কর্মকর্তারা বিশ্বাস করেন যে সেখানে সম্ভবত ছেষট্টি জন আহত থাকতে পারে। ক্ষতিগ্রস্ত দুটি যাত্রী গাড়ি। বিস্ফোরণটি একটি অজ্ঞাত কারণে হয়েছিল, তবে সন্ত্রাসবাদ সন্দেহ করা হচ্ছে। ট্রেনটি প্রায় কলকাতা থেকে ৫৫০ কি.মি. (৩৪০ মাইল)দূরে ছিল।

## তথ্যসূত্র

* 

বিষয়শ্রেণী:পশ্চিমবঙ্গে অপরাধ
বিষয়শ্রেণী:২০০০-এর দশকে পশ্চিমবঙ্গ
বিষয়শ্রেণী:ভারতের ট্রেনে বোমা হামলা
বিষয়শ্রেণী:২১শ_শতাব্দীতে_ভারতে_গণহত্যা
এম সি চক্রবর্তী

**মুকুন্দ চাঁদ চক্রবর্তী** (মৃত্যু ১৯৭২) ছিলেন ব্রিটিশ ভারতের বঙ্গের একজন পরিসংখ্যানবিদ। তিনি ভারতের মুম্বাই বিশ্ববিদ্যালয়ের পরিসংখ্যান বিভাগের প্রতিষ্ঠাতা প্রধান ছিলেন৷ ১৯৪৮ সালে বিভাগটির প্রতিষ্ঠা থেকে ১৯৭২ সাল অবধি আ-মৃত্যু তিনি এর দায়িত্বে ছিলেন। পরে মুম্বাই বিশ্ববিদ্যালয়ের গণিত বিভাগটি ১৯৬৩ সালে অধ্যাপক এস এস শ্রীখণ্ডের নির্দেশে প্রতিষ্ঠিত হয়েছিল।

চক্রবর্তী পরীক্ষার নকশায় তার কাজের জন্য পরিচিত ছিলেন। তিনি মুম্বাই বিশ্ববিদ্যালয়ের বেশ কয়েকজন শিক্ষার্থীদেরকে পরিসংখ্যানে পিএইচডি করার কাজে সাহায্য করেছিলেন। তিনি পুনে বিশ্ববিদ্যালয়ের সাথেও যুক্ত ছিলেন যেখানে পরীক্ষার নকশার উপর তাঁর নোট পড়ানো হত এবং তিনি সেখানের ব্যবহারিক পরীক্ষায় সময় বহিঃনিরীক্ষক হিসেবে আসতেন।

১৯৭২ সালে মুম্বাইয়ে হার্ট অ্যাটাকে তার মৃত্যু হয়।

## নির্বাচিত কাজ
* A note on skewness and kurtosis (*স্কিউনেস এবং কুর্তোসিস সম্পর্কিত একটি নোট*), এম সি চক্রবর্তী - বুল কলিকাতা সোক ম্যাথ, ১৯৪৬
* এম সি চক্রবর্তী, On the C-matrix in design of experiments (*পরীক্ষণ নকশায় সি-ম্যাট্রিক্সে*), জে ইন্ডিয়ান স্ট্যাটিস্ট. অ্যাসো. ১ (১৯৬৩), ৮-২৩।
* On the use of incidence matrices of designs in sampling from finite populations (*সীমাবদ্ধ জনগোষ্ঠী থেকে নমুনা তৈরির ক্ষেত্রে নকশার ম্যাট্রিকের ব্যপ্তি ব্যবহার*), এমসি চক্রবর্তী - ভারতীয় পরিসংখ্যান সমিতির জার্নাল, ১৯৬৩
* On the ratio of the mean deviation to standard deviation (*মানক বিচ্যুতিতে গড় বিচ্যুতির অনুপাতের ভিত্তিতে*), এমসি চক্রবর্তী - কলকাতা স্ট্যাটিস্টিকাল অ্যাসোসিয়েশন বুলেটিন
* [বই] Mathematics of design and analysis of experiments (*নকশা এবং পরীক্ষার বিশ্লেষণে গণিত*), এমসি চক্রবর্তী - ১৯৬২ - orton.catie.ac.cr

## তথ্যসূত্র

## বহিঃসংযোগ
* Encyclopaedia of Design Theory: Bibliography 
* Review: M. C. Chakrabarti, Mathematics of Design and Analysis of Experiments

বিষয়শ্রেণী:১৯৭২-এ মৃত্যু
বিষয়শ্রেণী:ভারতীয় পরিসংখ্যানবিদ
বিষয়শ্রেণী:বাঙালি পরিসংখ্যানবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় গণিতবিদ
বিষয়শ্রেণী:বাঙালি গণিতবিদ
বিষয়শ্রেণী:ঢাকার ব্যক্তি
নওহাটা

**নওহাটা** বাংলাদেশের  উত্তরাঞ্চলের রাজশাহী বিভাগের একটি শহর। শহরটিকে রাজশাহী মহানগরীর একটি স্যাটেলাইট টাউন বা উপগ্রহ শহর হিসেবে গড়ে তোলা হয়েছে।

## জনসংখ্যা
বাংলাদেশের আদমশুমারি ও গৃহগণনা-২০১১ অনুযায়ী নওহাটা শহরের মোট জনসংখ্যা ৫৭,১১৯ জন যার মধ্যে ২৮,৮২৬ জন পুরুষ এবং ২৮,২৯৩ জন নারী। এ শহরের পুরুষ এবং নারী অনুপাত ১০২:১০০।

## ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৯ মিটার।

## প্রশাসন
২০০২ সালে নওহাটা পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৪০টি মহল্লায় বিভক্ত ।  ১৭.৭৪ বর্গ কি.মি. আয়তনের নওহাটা শহরটি নওহাটা পৌরসভা দ্বারা পরিচালিত হয়।

## শিক্ষা ব্যবস্থা
নওহাটা শহরের স্বাক্ষরতার হার হলো শতকরা ৫৬.৫ ভাগ। 
## তথ্যসূত্র

বিষয়শ্রেণী:বাংলাদেশের শহর
বিষয়শ্রেণী:রাজশাহী বিভাগের জনবহুল স্থান
নির্জন সৈকতে

***নির্জন সৈকতে***  তপন সিনহা পরিচালিত একটি বাংলা চলচ্চিত্র। এটি ১৯৬৩ সালে মুক্তি পায়। এই চলচ্চিত্রটি প্রখ্যাত বাঙালি লেখক সমরেশ বসুর একই নামের একটি উপন্যাসের রূপান্তর। এই ভ্রমণ কাহিনীটি তিনি তাঁর কালকুট ছদ্মনামে লিখেছিলেন।

## পটভূমি
গল্পের মুখ্যচরিত্র একজন লেখক। তিনি ট্রেনে করে পুরী যাচ্ছিলেন, সেখানে তিনি চার জন বাঙালি বিধবার সাথে পরিচিত হন যারা তাদের ভাইঝির সাথে পুরি যাচ্ছিলেন।  লেখক পুরি যাচ্ছিলেন তাঁর কলকাতার জীবন থেকে একটু হাফ ছেড়ে বাঁচার জন্য। অন্যদিকে মহিলারা প্রেমিকের সাথে সদ্য বিচ্ছেদ ঘটা ভাগ্নীকে শান্ত করার জন্য পুরী যাচ্ছিলেন।

পুরীর বিশাল সৈকতে লেখকের জীবনীশক্তি তাদের নতুন করে জীবনটাকে উপভোগ করতে শেখায়।

## চরিত্র

* অনিল চ্যাটার্জী - লেখক  
* শর্মিলা ঠাকুর  - ভাইঝি রেণু  
*  ছায়া দেবী - সেজদী  
* রুমা গুহ ঠাকুর্তা - ছোট বউ  
* রেনুকা দেবী - ছোট বোন  
* ভারতী দেবী - চতুর্থ বোন 
* রবি ঘোষ - পুরীর পান্ডা  
* জহর গাঙ্গুলি - হোটেল মালিক 
* ছবিটিতে নৃপতি ও পাহাড়ি সান্যালেরও গুরুত্বপূর্ণ ভূমিকা ছিল।

## পুরস্কার

* এই চলচ্চিত্রে চার বিধবার ভূমিকায় রুপদানকারী চার অভিনেত্রী ১৯৬৩ সালে সেরা অভিনেত্রীর জন্য জাতীয় চলচ্চিত্র পুরস্কারে ভূষিত হন। 
* দর্শক পুরস্কার, সিডনি ফিল্ম ফেস্টিভাল । 
* রৌপ্য ময়ূর -২ য় সেরা চলচ্চিত্র, ভারতের আন্তর্জাতিক চলচ্চিত্র উৎসব। 

## বহিঃসংযোগ

* 

বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৬৩-এর চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৬৩-এর নাট্য চলচ্চিত্র
শিবমোগা লোকসভা কেন্দ্র

**শিবমোগা** বা **শিমোগা লোকসভা কেন্দ্র**টি কর্ণাটক রাজ্যের ২৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল কন্নড়। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৫৬২,২৪৩ জন৷

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি কর্ণাটকের সমগ্র শিবমোগা জেলা ও উড়ুপি জেলার উত্তর দিকে অবস্থিত বিধানসভা কেন্দ্রগুলি নিয়ে গঠিত৷

## ইতিহাস
শিবমোগা লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫২ থেকে ১৯৭৭ অবধি এটি মহীশূর রাজ্য ও এর পরে এটি কর্ণাটক রাজ্যের অংশীভূত হয়৷

## বিধানসভা কেন্দ্র গুলি
লোকসভা কেন্দ্রটি কর্ণাটক রাজ্যের ২২৪ টি বিধানসভা কেন্দ্রের মধ্যে ৮ টি  বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কর্ণাটকের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের দুটি বিধানসভা কেন্দ্র (শিবমোগা গ্রামীণ) তফসিলী জাতিদের জন্য সংরক্ষিত।

; শিবমোগা গ্রামীণ বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১১১ নং বিধানসভা কেন্দ্র৷ এটি শিবমোগা জেলায় অবস্থিত৷ এটি তপসিলী জাতিদের জন্য সংরক্ষিত আসন৷
; ভদ্রাবতী বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১১২ নং বিধানসভা কেন্দ্র৷ এটি শিবমোগা জেলায় অবস্থিত৷ এটি একটি অসংরক্ষিত আসন।
; শিবমোগা বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১১৩ নং বিধানসভা কেন্দ্র৷ এটি শিবমোগা জেলায় অবস্থিত৷ এটি একটি অসংরক্ষিত আসন৷
; তীর্থহাল্লি বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১১৪ নং বিধানসভা কেন্দ্র। এটি শিবমোগা জেলায় অবস্থিত৷ এটি একটি অসংরক্ষিত আসন৷
; শিকারীপুরা বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১১৫ নং বিধানসভা কেন্দ্র। এটি শিবমোগা জেলায় অবস্থিত৷ এটি একটি অসংরক্ষিত আসন৷
; সোরব বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১১৬ নং বিধানসভা কেন্দ্র। এটি একটি অসংরক্ষিত আসন। এটি শিবমোগা জেলায় অবস্থিত৷
; সাগর বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১১৭ নং বিধানসভা কেন্দ্র। এটি একটি অসংরক্ষিত আসন। এটি শিবমোগা জেলায় অবস্থিত৷
; বৈন্দুর বিধানসভা কেন্দ্র 
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১১৮ নং বিধানসভা কেন্দ্র। এটি একটি অসংরক্ষিত আসন। এটি উড়ুপি জেলায় অবস্থিত৷

## তথ্যসূত্র

বিষয়শ্রেণী:কর্ণাটকের লোকসভা কেন্দ্র
বিষয়শ্রেণী:শিবমোগ্গা জেলা
ইয়েভজেনি পসনিকভ

**ইয়েভজেনি ইভানোভিচ পসনিকভ** (; জন্ম: ১৬ এপ্রিল ১৯৮৬) হলেন একজন রুশ বংশোদ্ভূত কাজাখস্তানী পেশাদার ফুটবলার, যিনি আস্তানার হয়ে খেলেন।

## ক্যারিয়ার
২০১৪ সালের ফেব্রুয়ারি মাসে, পসনিকভ ইরতিশ পাভোদার এবং আস্তানা উভয় ক্লাবের সাথে বিচারের মুখোমুখি হয়েছিলেন। ২০১৪ সালের মার্চ মাসে, আস্তানার সাথে চুক্তি স্বাক্ষর করেছিলেন, যদিও কাজাখস্তানের নাগরিকত্বও গ্রহণ করেছিলেন। ২০১৬ সালের ২৪শে আগস্ট তারিখে, আস্তানা ঘোষণা করেছিল যে, পসনিকভকে ভেন্টস্পিলসের কাছে ধারে দেওয়া হয়েছে; কিন্তু এর পূর্বে তিনি ক্লাবটির সাথে একটি নতুন চুক্তি স্বাক্ষর করেছিলেন।

## অর্জন
;ভেন্টস্পিলস
* এলএমটি ভিরসলিগা (১): ২০১১
* লাতভীয় লীগ (১): ২০১০–১১

;আস্তানা
* কাজাখস্তান প্রিমিয়ার লীগ (৪): ২০১৪, ২০১৫, ২০১৬, ২০১৭
* কাজাখস্তান সুপার কাপ (১): ২০১৫

## তথ্যসূত্র

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রুশ ফুটবলার
বিষয়শ্রেণী:ফুটবল ক্লাব সিএসকেএ মস্কোর সংরক্ষিত খেলোয়াড়
বিষয়শ্রেণী:লাতভিয়ায় প্রবাসী ফুটবলার
বিষয়শ্রেণী:কাজাখস্তানে প্রবাসী ফুটবলার
বিষয়শ্রেণী:বেলারুশে প্রবাসী ফুটবলার
বিষয়শ্রেণী:কাজাখস্তানের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:২১শ শতাব্দীর রুশ পুরুষ ক্রীড়াবিদ
রোমান মুর্তাজায়েভ

**রোমান ভালেরিভিচ মুর্তাজায়েভ** (; জন্ম: ১০ সেপ্টেম্বর ১৯৯৩) হলেন একজন কাজাখস্তানী ফুটবলার, যিনি সর্বশেষ আস্তানা এবং কাজাখস্তানের জাতীয় ফুটবল দলের হয়ে একজন আক্রমণভাগের খেলোয়াড় হিসেবে খেলেছেন।

## ক্যারিয়ার পরিসংখ্যান
### আন্তর্জাতিক

### আন্তর্জাতিক গোল

## তথ্যসূত্র

## বহিঃসংযোগ
*

বিষয়শ্রেণী:জীবিত ব্যক্তি
বিষয়শ্রেণী:১৯৯৩-এ জন্ম
বিষয়শ্রেণী:কাজাখস্তানী ফুটবলার
বিষয়শ্রেণী:রুশ ফুটবল জাতীয় লিগের খেলোয়াড়
বিষয়শ্রেণী:কাজাখস্তানের পুরুষ আন্তর্জাতিক ফুটবলার
বিষয়শ্রেণী:ফুটবল ক্লাব বালতিকা কালিনিনগ্রাদের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:রাশিয়ায় প্রবাসী ফুটবলার
ক্রিকেট ও অস্ট্রেলীয় রুলস ফুটবল খেলোয়াড়দের তালিকা

তালিকাভিত্তিক অত্র নিবন্ধটি দেশের প্রিমিয়ার লীগ অস্ট্রেলীয় রুলস ফুটবল ও প্রথম-শ্রেণীর ক্রিকেট বা তদূর্ধ্ব স্তরের ক্রিকেট খেলায় অংশগ্রহণকারী খেলোয়াড় সম্পর্কীয়। লীগগুলোর মধ্যে রয়েছে - সাবেক ভিএলএল নামে পরিচিত অস্ট্রেলীয় ফুটবল লীগ (এএফএল), ওয়েস্ট অস্ট্রেলিয়ান ফুটবল লীগ (ডব্লিউএএফএল) ও সাউথ অস্ট্রেলিয়ান ন্যাশনাল ফুটবল লীগ (এসএএনএফএল)। অন্য রাজ্যের শীর্ষ লীগে ফুটবল খেলায় অংশগ্রহণকারী খেলোয়াড়ও যদি প্রথম-শ্রেণীর ক্রিকেটার হয়ে থাকেন তাহলেও এ তালিকায় অন্তর্ভুক্ত হবেন।

ভিএলএলের শুরুরদিকের বছরগুলোয় ফুটবলারেরা গ্রীষ্মকালীন সময়ে জেলা পর্যায়ের ক্রিকেটে সাধারণভাবে অংশ নিতেন। তাদের কেউবা রাজ্য দল ও অস্ট্রেলিয়ার পক্ষে খেলতেন। তেমনি ক্রিকেটারেরাও প্রায়শঃই মৌসুম বহির্ভূত সময়ে শারীরিক সক্ষমতা বজায় রাখতে ফুটবল খেলতেন ও যথেষ্ট ভালো খেললে তাদের রাজ্যের সেরা লীগ প্রতিযোগিতায় অবতীর্ণ হতেন।

খেলোয়াড়দেরকে অত্র তালিকায় তাদের রাজ্য দলের পক্ষে খেলোয়াড়ী জীবনের অধিকাংশ সময় অতিবাহিত করার মাধ্যমে বিভাজিত করা হয়েছে কিংবা কিছু ক্ষেত্রে তাদের রাজ্য বা জন্মসূত্রের বিষয়টি এতে বিভাজন ঘটানো হয়েছে।

## আন্তঃরাজ্যীয় ফুটবলে অংশগ্রহণকারী আন্তর্জাতিক ক্রিকেটার

## লীগ ফুটবলে অংশগ্রহণকারী আন্তর্জাতিক ক্রিকেটার

## আন্তঃরাজ্যীয় ফুটবলে অংশগ্রহণকারী রাজ্য ক্রিকেটার
### কুইন্সল্যান্ড

### সাউথ অস্ট্রেলিয়া

### তাসমানিয়া

### ভিক্টোরিয়া

### ওয়েস্টার্ন অস্ট্রেলিয়া

## লীগ ফুটবলে অংশগ্রহণকারী প্রথম-শ্রেণীর ক্রিকেটার
### সাউথ অস্ট্রেলিয়া

### তাসমানিয়া

### ভিক্টোরিয়া

### ওয়েস্টার্ন অস্ট্রেলিয়া

## তথ্যসূত্র

* (section titled "On Famous Footballing Cricketers" based on work by Jim Phelan)
*

ক্রিকেট
বিষয়শ্রেণী:অস্ট্রেলীয় ক্রিকেটারদের তালিকা
বিষয়শ্রেণী:অস্ট্রেলীয় রুলস ফুটবলের ইতিহাস
আবদুল হামিদ চৌধুরী

**আবদুল হামিদ চৌধুরী** ছিলেন একজন বাঙালি রাজনীতিবিদ ও জমিদার যিনি পূর্ব পাকিস্তান প্রাদেশিক পরিষদের স্পিকার হিসেবে দায়িত্ব পালন করেন। ব্রিটিশ সরকার তাকে *খান বাহাদুর* উপাধিতে ভূষিত করে কিন্তু পরবর্তীতে তিনি ব্রিটিশ সাম্রাজ্য কর্তৃক সংগঠিত বিভিন্ন নির্যাতন, বৈষ্যমের প্রতিবাদে এবং ব্রিটিশ বিরোধী আন্দোলনে সমর্থন দিয়ে এই উপাধি প্রত্যাখ্যান করেন।

## কর্মজীবন
আবদুল হামিদ চৌধুরী ১৯৩৯ থেকে ১৯৪৭ সাল পর্যন্ত বঙ্গীয় আইন পরিষদের ডেপুটি প্রেসিডেন্ট ছিলেন। ১৯৫১ থেকে ১৯৫৩ সাল পর্যন্ত তিনি কলকাতাস্থ তৎকালীন পাকিস্তান হাই কমিশনের ডেপুটি হাইকমিশনার ও কূটনৈতিক কোরের ডিন ছিলেন। তিনি আবুল কাশেম ফজলুল হক, হোসেন শহীদ সোহ্‌রাওয়ার্দী ও আবদুল হামিদ খান ভাসানীর সাথে রাজনীতি করতেন। ১৯৬২ থেকে ১৯৬৮ সাল পর্যন্ত তিনি তৎকালীন পূর্ব পাকিস্তান প্রাদেশিক পরিষদের স্পিকার হিসেবে দায়িত্ব পালন করেন।

এছাড়া তিনি টানা ৪০ বছর প্রথমে বৃহত্তর ময়মনসিংহ জেলা বোর্ডের সদস্য এবং পরে চেয়ারম্যান হিসেবে দায়িত্ব পালন করেন। তিনি ময়মনসিংহ জিলা স্কুলের স্কুল কমিটির প্রথম মুসলিম সভাপতি ছিলেন এবং ন্যাশনাল ব্যাংক অব পাকিস্তানের পরিচালক হিসেবেও দায়িত্ব পালন করেন।

## ব্যক্তিগত জীবন
আবদুল হামিদ চৌধুরী টাঙ্গাইল জেলার (তৎকালীন ব্রিটিশ ভারতের বৃহত্তর ময়মনসিংহ) কালিহাতি উপজেলার নাগবাড়ী ইউনিয়নে জন্মগ্রহণ করেন। তার একমাত্র পুত্র আবু সাঈদ চৌধুরী ঢাকা বিশ্ববিদ্যালয়ের উপাচার্য, বাংলাদেশের বিচারপতি এবং রাষ্ট্রপতি ছিলেন। তার দৌহিত্র আবুল হাসান চৌধুরী শেখ হাসিনার প্রথম মন্ত্রিসভায় পররাষ্ট্র প্রতিমন্ত্রী হিসেবে দায়িত্ব পালন করেন। ১৯৬৯ সালের ৪ সেপ্টেম্বর আবদুল হামিদ চৌধুরী মৃত্যুবরণ করেন।

## তথ্যসূত্র

বিষয়শ্রেণী:১৯৬৯-এ মৃত্যু
বিষয়শ্রেণী:বাঙালি রাজনীতিবিদ
বিষয়শ্রেণী:পূর্ব পাকিস্তান প্রাদেশিক পরিষদের স্পিকার
বিষয়শ্রেণী:কালিহাতী উপজেলার ব্যক্তি
বিষয়শ্রেণী:টাঙ্গাইল জেলার রাজনীতিবিদ
বিষয়শ্রেণী:পূর্ব পাকিস্তান প্রাদেশিক পরিষদের সদস্য ১৯৬২-১৯৬৫
ধলাপাড়া জামে মসজিদ

**ধলাপাড়া জামে মসজিদ** (ধলাপাড়া বাজার কেন্দ্রীয় জামে মসজিদ নামেও পরিচিত) টাঙ্গাইল জেলার ঘাটাইল উপজেলায় অবস্থিত একটি সাত গম্বুজ বিশিষ্ট মসজিদ। ১৯১৭ সালে স্থানীয় জমিদার ছমির উদ্দিন চৌধুরী মসজিদটি প্রতিষ্ঠা করেন।

## অবস্থান ও অবকাঠামো
মসজিদটি ঘাটাইল উপজেলা সদর থেকে ১৪ কিলোমিটার দূরত্বে ধলাপাড়া বাজারের ধলাপাড়া চৌধুরীবাড়ীতে অবস্থিত। মসজিদটির পূর্বপাশের ফলকের তথ্যানুসারে ১৩২৩ বঙ্গাব্দ বা ১৯১৭ সালে চৌধুরীবাড়ীর তৎকালীন জমিদার ছমির উদ্দিন চৌধুরী মসজিদটি নির্মাণ করেন। মসজিদটির মূল ভবনের উপরে তিনটি বড় গম্বুজ ও বারান্দার ছাদে আরো ছোট চারটিসহ মোট সাতটি গম্বুজ রয়েছে।

মসজিদটির মূল ভবনের দৈর্ঘ্য ৬০ ফুট ও প্রস্থ ৪০ ফুট এবং বারান্দার দৈর্ঘ্য ৬০ ফুট ও প্রস্থ ৩০ ফুট। এতে একসাথে ৫০০ জন নামাজ পড়তে পারেন। মসজিদের মূল ভবন ও বারান্দায় লোহার খাঁজকাটা পাঁচটি করে দরজা  রয়েছে। এটি নির্মাণে চুন, সুরকি ও সাদা সিমেন্ট ব্যবহার করা হয়েছে। এর পূর্ব পাশে রয়েছে সুউচ্চ মিনার। পুরো মসজিদ কমপ্লেক্সটি ২ একর ৫০ শতাংশ জায়গা নিয়ে প্রতিষ্ঠিত যার মধ্যে রয়েছে একটি পুকুর ও ঈদগাহ মাঠ।

## আরও দেখুন
* বাংলাদেশের মসজিদের তালিকা
* ঢাকা বিভাগের মসজিদের তালিকা
## তথ্যসূত্র

বিষয়শ্রেণী:টাঙ্গাইল জেলার মসজিদ
বিষয়শ্রেণী:ঘাটাইল উপজেলা
বিষয়শ্রেণী:১৯১৭-এ প্রতিষ্ঠিত
আব্দুল জলিল (কাবাডি)

**আব্দুল জলিল** বাংলাদেশী কাবাডি খেলোয়াড় ও প্রশিক্ষক। তিনি বর্তমানে বাংলাদেশ জাতীয় কাবাডি মহিলা দলের কোচ হিসেবে দায়িত্ব পালন করেছেন। তিনি ১৯৯৫ মাদ্রাজ সাফ গেমসে বাংলাদেশ কাবাডি দলের হয়ে একই সঙ্গে অধিনায়ক ও কোচ হিসেবে দায়িত্ব পালন করেন। কোচিং ক্যারিয়ারের সাফল্যে বাংলাদেশের ক্রীড়াঙ্গনের সর্বোচ্চ সংস্থা জাতীয় ক্রীড়া পরিষদ জলিলকে কোচ হিসেবে নিয়োগ দেয়। 

## ব্যক্তিগত ও খেলোয়াড়ী জীবন
আব্দুল জলিলের পিতা খলিল উদ্দিন মিয়া বাংলাদেশ কাবাডি দলের প্রাক্তন খেলোয়াড় ছিলেন। জলিল পরিবারের বড় সন্তান হিসেবে ষষ্ঠ শ্রেণিতে পড়ার সময় বাবার অনুপ্রেরণায় ১৯৮৮ সালে বাংলাদেশ জাতীয় কাবাডি দলে সুযোগ পান।  ১৯৯৫ সালে মাদ্রাজ সাফ গেমসে পান দলের অধিনায়কত্ব পান এবং ওই আসরেই তিনি জাতীয় দল থেকে বিদায় নেন এবং দলের হলে দলকে রৌপ্য এনে দেন। এরপর দেশের পুরুষ ও নারী কাবাডি দলের কোচিংয়ের দায়িত্ব পান ।  ২০১৯ পর্যন্ত বাংলাদেশের বেশির ভাগ কাবাডি খেলোয়াড় তার হাতে গড়। সর্বশেষ ২০১৬ দক্ষিণ এশীয় গেমসে নারী কাবাডি দলের কোচ ছিলেন আবদুল জলিল। ওই ওই গেমসে নারী কাবাড়ি দল রৌপ্য জয় করেন। এছাড়াও কোচ হিসেবে ২০০২ সালে বুসান এশিয়াডে রুপা, একই সালে দোহা এশিয়াড থেকে ব্রোঞ্জ, ২০০৭ সালে বিশ্বকাপ কাবাডিতে বাংলাদেশ ব্রোঞ্জপদক পায় তার কোচিং সাফললে। একই বছর ম্যাকাওতে অনুষ্ঠিত ইনডোর এশিয়ান গেমসেও ব্রোঞ্জ জেতান জলিল। ২০১০ সালে ঢাকা সাউথ এশিয়ান গেমসেও তার হাত ধরেই ব্রোঞ্জপদক জেতে বাংলাদেশ পুরুষ কাবাডি দল। কোচিং ক্যারিয়ারের সাফল্যে জলিলকে কোচ হিসেবে নিয়োগ দেয় দেশের ক্রীড়াঙ্গনের সর্বোচ্চ সংস্থা জাতীয় ক্রীড়া পরিষদ। 

## তথ্যসূত্র

বিষয়শ্রেণী:কাবাডি
কালো চাল

ডান|থাম্ব|250x250পিক্সেল| কালো চাল
[ডান|থাম্ব|250x250পিক্সেল| [গণচীন|চীনের বাজারে কালো চাল ]]
**কালো চাল** (**বেগুনি চাল** হিসাবেও পরিচিত) হল ধানের এক জাতীয় বিশেষ ধরনের প্রজাতি। এর বিভিন্ন প্রকরণের মধ্যে কয়েকটি বেশ আঠালো বা চটচটে চাল উৎপাদন করে। বিভিন্ন ধরনের প্রকরণের মধ্যে রয়েছে ইন্দোনেশীয় কালো চাল, ফিলিপাইন *বালাতিনা* চাল, এবং থাই জুঁই (জেসমিন) কালো চাল। মণিপুরে এই কালো চাল *চক-হাও* নামে পরিচিত। সে অঞ্চলে কালো চাল থেকে তৈরি নানান মিষ্টান্ন অনুষ্ঠানাদিতে মূল ভোজনপর্বে পরিবেশন করা হয়। বাংলাদেশে এটি *কলো ধানের চাল* নামে পরিচিত এবং পোলাও বা পায়েস ভিত্তিক *মিষ্টান্ন* তৈরি করতে ব্যবহৃত হয়। কালো চালের খোসা অ্যান্থোসায়ানিনসমৃদ্ধ।  এই চালের শস্যদানায় আঁশের পরিমাণ বাদামি চালের সমপরিমাণ এবং এর স্বাদও বাদামি চালের মত।

কালো চালের রঙ গাঢ় কালো হয়ে থাকে এবং সিদ্ধ হয়ে গেলে সাধারণত গাঢ় বেগুনি হয়ে যায়। এর গাঢ় বেগুনি বর্ণের জন্য মূলত দায়ী অ্যান্থোসায়ানিন উপাদানগুলি, যা অন্যান্য রঙের চালের তুলনায় ওজনে বেশি।  এটি জাউ, মিষ্টান্ন, চিরাচরিত চীনা কালো চালের পিঠা, রুটি এবং নুডলস তৈরির জন্যও উপযুক্ত।

## গুণ
* অ্যান্থসায়ানিন বেশি থাকে যা একটি ক্যান্সার প্রতিরোধী অ্যান্টি-অক্সিডেন্ট।
* ফাইবার অনেক বেশি থাকে। একারণে এ চালের ভাত শরীরে গ্লুকোজ তৈরি করে খুব ধীর গতিতে। ফলে শরীরে শর্করার মাত্রা নিয়ন্ত্রণে থাকে। তাই এ চালকে ডায়াবেটিস রোগীদের জন্য খুব কার্যকর বলা হয়।
* আমিষ, ভিটামিন, জিংক, খনিজ পদার্থসহ অন্য উপাদানগুলো সাধারণ চালের চেয়ে অন্তত তিনগুণ বেশি থাকে।

## বাংলাদেশে চাষ ও দাম
বাংলাদেশের কুমিল্লা, নওগাঁ, চট্টগ্রাম ও ঠাকুরগাঁওসহ বিভিন্ন জেলায় ৫ থেকে ৭ প্রজাতির কালো চালের ধান চাষ হচ্ছে। প্রতিবছর আবাদ এলাকার পরিমাণ বাড়ছে। ঢাকায় আমদানিকৃত ব্ল্যাক রাইস বা কালো চাল প্রতি কেজি বিক্রি হচ্ছে এক হাজার টাকা। দেশী কালো চাল বিক্রি হচ্ছে ২৫০-৩০০ টাকা প্রতি কেজিতে।

## আরও দেখুন
* হরি ধান 
* নেরিকা (ধান) 
* কালিজিরা ধান

## তথ্যসূত্র

বিষয়শ্রেণী:ধানের জাত